CELEX: 31985L0413
Language: et
Date: 1985-07-24 00:00:00
Title: Komisjoni direktiiv, 24. juuli 1985, millega muudetakse direktiivi 80/723/EMÜ liikmesriikide ja riigi osalusega äriühingute vaheliste finantssuhete läbipaistvuse kohta

Tähtis õiguslik teade

|

31985L0413

Euroopa Liidu Teataja L 229 , 28/08/1985 Lk 0020 - 0021 Soomekeelne eriväljaanne: Peatükk 8 Köide 1 Lk 0067  Hispaaniakeelne eriväljaanne: Peatükk 08 Köide 3 Lk 0007  Rootsikeelne eriväljaanne: Peatükk 8 Köide 1 Lk 0067  Portugalikeelne eriväljaanne Peatükk 08 Köide 3 Lk 0007 

		Komisjoni direktiiv,24. juuli 1985,millega muudetakse direktiivi 80/723/EMÜ liikmesriikide ja riigi osalusega äriühingute vaheliste finantssuhete läbipaistvuse kohta(85/413/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut, eriti selle artikli 90 lõiget 3,ning arvestades, et:komisjoni direktiivi 80/723/EMÜ [1] artikli 4 punktidega b ja c on selle rakendusalast välja arvatud riigi osalusega äriühingud, mis tegutsevad vee- ja energiavarustuse, postiside ja telekommuniaktsiooni, transpordi ja avalik-õiguslike krediidiasutuste sektorites;nendes sektorites tegutsevatel riigi osalusega äriühingutel on liikmesriikide rahvamajanduses oluline osa; vajadus varem teatavates sektorites välja arvatud liikmesriikide ja riigi osalusega äriühingute vaheliste finantssuhete läbipaistvuse järele on osutunud suuremaks kui enne, võttes arvesse kõnealuste sektorite konkurentsiolukorras toimunud arenguid ja majandusintegratsiooni tihendamises tehtud edusamme;riigi osalusega ja eraõiguslike äriühingute võrdne kohtlemine tuleb tagada ka nendes sektorites; eelkõige tuleb luua liikmesriikide ja riigi osalusega äriühingute vaheliste finantssuhete läbipaistvus nendes sektorites samadel põhjustel ja samas ulatuses nagu direktiiviga 80/723/EMÜ hõlmatud äriühingute puhul;asutamislepinguga nõutakse, et komisjon tagaks, et liikmesriigid ei annaks ühisturuga kokkusobimatut abi kõnealustes sektorites riigi osalusega ega eraäriühingutele;teatades liikmesriikidele direktiivist 80/723/EMÜ juhtis komisjon tähelepanu sellele, et kõnealuste sektorite välja arvamine on ainult ajutine;EMÜ asutamislepingu artikli 232 lõike 1 alusel ei mõjuta see asutamisleping ESTÜ asutamislepingut; ESTÜ asutamislepingus on erisätted liikmesriikide kohustuste kohta seoses riigi osalusega äriühingute ja abiga; seetõttu ei saa EMÜ asutamislepingu artiklit 90 rakendada nende riigi osalusega äriühingute suhtes, mille tegevuse suhtes kohaldatakse ESTÜ asutamislepingut;EMÜ asutamislepingu artikli 232 lõike 2 alusel ei erine selle asutamislepingu sätted Euratomi asutamislepingust, sest viimases ei ole erisätteid riigi osalusega äriühingute või abi kohta; seetõttu kohaldatakse tuumaenergeetika valdkonnas EMÜ asutamislepingu artiklit 90;liikmesriikide ja riigi osalusega äriühingute vaheliste finantssuhete läbipaistvus raudtee-, maantee- ja siseveetranspordi sektoris on juba suures osas reguleeritud nõukogu jõustatud õigusaktidega; käesolev direktiiv ei piira neid õigusakte;direktiivis 80/723/EMÜ on sätted, eelkõige artiklites 3 ja 5, mis võivad hõlbustada komisjonil oma kohustuste täitmist, mis tulenevad nimetatud nõukogu õigusaktidest, eelkõige seoses korrapäraste aruannete esitamisega nende riigi osalusega äriühingute tegevuse kohta;seetõttu tuleks direktiivi 80/723/EMÜ rakendusala laiendada kogu transpordisektorile;käesolev direktiiv hõlmab ka liikmesriikide ja avalikku sektorisse kuuluvate krediidiasutuste vahelisi finantssuhteid; kuid direktiivi ei tuleks kohaldada liikmesriikide ja rahapoliitika eest vastutavate keskpankade vaheliste suhete osas;riigiasutused paigutavad tihti lühiajalisi vahendeid deposiitidena avalik-õiguslikesse krediidiasutustesse tavapärastel kaubanduslikel tingimustel; need deposiidid ei anna krediidiasutustele erisoodustust ning ei peaks seetõttu käesoleva direktiivi rakendusalasse kuuluma;krediidiasutuste majanduslik tähtsus ei sõltu nende käibest vaid bilansimahust; direktiivi 80/723/EMÜ artikli 4 punktis d sätestatud künnis tuleks krediidiasutuste puhul kehtestada seoses selle kriteeriumiga,ON VASTU VÕTNUD KÄESOLEVA DIREKTIIVI:Artikkel 1"Artikkel 4Käesolevat direktiivi ei kohaldata riigiasutuste ja järgmiste äriühingute vaheliste finantssuhete suhtes:a) riigi osalusega äriühingud teenuste puhul, mille pakkumine tõenäoliselt ei mõjuta liikmesriikidevahelist kaubandust märgatavas ulatuses;b) keskpangad ja Institut Monétaire Luxembourgeois;c) avalik-õiguslikud krediidiasutused seoses sinna ametiasutuste poolt tavapärastel kaubanduslikel tingimustel paigutatud riiklike vahendite deposiitidega;d) riigi osalusega äriühingud, mille kogu aastane netokäive artiklis 1 märgitud vahendite kättesaadavaks tegemise või kasutamise aastale eelnenud kahe eelarveaasta jooksul on olnud alla 40 miljoni eküü. Avalik-õiguslike krediidiasutuste vastavaks läveks on siiski bilansimaht 800 miljonit eküüd."Artikkel 2Liikmesriigid võtavad käesoleva direktiivi järgimiseks vajalikud meetmed hiljemalt 1. jaanuaril 1986. Nad teatavad sellest komisjonile.Artikkel 3Käesolev direktiiv on adresseeritud liikmesriikidele.Brüssel, 24. juuli 1985Komisjoni nimelkomisjoni liigePeter Sutherland[1] EÜT L 195, 29.7.1980, lk 35.--------------------------------------------------